Με αφορμή την πολύ μεγάλη απήχηση του Facebook στους ανήλικους χρήστες, την αλόγιστη δημοσίευση προσωπικών δεδομένων και φωτογραφιών των ίδιων αλλά και τρίτων στον εν λόγω ιστοχώρο, αλλά και τα πρόσφατα στοιχεία που παρουσίασε η Ελληνική Γραμμή Καταγγελιών Παράνομου Περιεχομένου SafeLine για ραγδαία αύξηση των καταγγελιών που αφορούν στην ιδιωτικότητά μας, η δράση Ενημέρωσης και Επαγρύπνησης Saferinternet.gr·, παρουσιάζει έναν νέο, μίνι οδηγό ασφάλειας, με τίτλο «Facebook Check».

Πιο συγκεκριμένα ο μίνι οδηγός δίνει τη δυνατότητα σε όλους μας και κυρίως στους ανηλίκους να διαχειριζόμαστε απλά και εύκολα τα εξής:

Τα αιτήματα «φιλίας» που λαμβάνουμε, γνωρίζοντας και τις δυνατότητες αναφοράς και μπλοκαρίσματος

Ποιος μπορεί να δει τις κοινοποιήσεις μας

Πώς να διατηρούμε τον έλεγχο των δημοσιεύσεών μας

Πώς να διαχειριζόμαστε τις λίστες των «φίλων» μας

Πώς μπορούμε να απενεργοποιήσουμε και να «κλείσουμε» το λογαριασμό μας

Ο οδηγός είναι ανακτημένος στη διαδικτυακή διεύθυνση <http://www.saferinternet.gr>

ΕΛΛΗΝΙΚΟ ΚΕΝΤΡΟ ΑΣΦΑΛΟΥΣ ΔΙΑΔΙΚΤΥΟΥ

Δράση Ενημέρωσης και Επαγρύπνησης Saferinternet.gr

ΔΕΛΤΙΟ ΤΥΠΟΥ

Νέος μίνι οδηγός ασφάλειας: «Facebook Check»

Ο οδηγός έχει ως στόχο να βοηθήσει τους χρήστες της δημοφιλούς σελίδας κοινωνικής δικτύωσης ώστε να διαχειριστούν το προφίλ τους ορθά και με κριτική σκέψη, καθώς ολοένα και περισσότεροι χρήστες δημιουργούν λογαριασμό στο Facebook, χωρίς να είναι επαρκώς ενημερωμένοι για τους πιθανούς κινδύνους που ελλοχεύουν σε αυτό.